TIHANYI KÖZÖS ÖNKORMÁNYZATI HIVATAL  
JEGYZŐ  
8237 Tihany, Kossuth L. u. 12.

Tel: 87/538-030  
[onkormanyzat@tihany.hu](mailto:onkormanyzat@tihany.hu)

Tájékoztató a szálláshely szolgáltatási tevékenység  
bejelentésének feltételeiről

Szálláshely szolgáltatási tevékenység bejelentés a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény, a kereskedelemről szóló 2005. évi CLXIV. törvény, a kereskedelemről szóló 2005. évi CLXIV törvény, valamint a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet feltételeiről szóló rendelet alapján nyújtható be hatóságomhoz.

Az eljárás illetékmentes.

**Az ügyintézéshez szükséges iratok:**

1. Nem a kérelmező tulajdonában lévő szálláshely esetében a szálláshely használatának jogcímére vonatkozó igazoló okirat vagy annak másolata (a tulajdoni lap kivételével)
2. Haszonélvezet esetében - ha nem a haszonélvező a szálláshely-szolgáltató - a haszonélvező hozzájárulását igazoló okirat
3. Közös tulajdonban álló szálláshely esetében, ha nem valamennyi tulajdonostárs a szálláshely­szolgáltató, a tulajdonostársak hozzájárulását igazoló okirat
4. Helyszínrajz.
5. A Nemzeti Turisztikai Adatszolgáltató központba történt regisztrációt igazoló dokumentum
6. Szálláshelykezelő szoftver meglétét igazoló dokumentum
7. a szálláshely-minősítő szervezet által kiadott minősítő dokumentumot   
    /www.szallashelyminosités.hu/

Fogalmak:

* ***ágy****:* a szálláshely szobáiban elhelyezett (pihenést vagy alvást biztosító) fekvőhely, amely - tipikusan ágykeretből és matracból áll - méretétől függően egy vagy két fő részére alkalmas férőhely,

***kikötő****:* a hajózási hatóság által kiadott bérbeadási engedélyben feltüntetett, a nyaralóhajó tárolására szolgáló báziskikötő,

* ***szálláshely ágyainak a száma****:* a szálláshely szobáiban elhelyezett fekvőhelyek számának összessége azzal, hogy a két vendég részére alkalmas fekvőhely két ágynak számít,
* ***szálláshely befogadóképessége****:* a szálláshelyen a vendégek egyidejű elszállásolására rendelkezésre álló férőhelyek száma azzal, hogy a maximális férőhely szám a szálláshely ágyai számának és az ideiglenesen elhelyezett vendégek elszállásolására alkalmas ágyak (pótágy) számának összessége,
* ***szálláshely szobáinak összessége****:* a szálláshely vendégek elszállásolására alkalmas szobáinak az összessége,
* ***szoba***: a szálláshely azon önállóan értékesíthető, egyedi hozzáféréssel rendelkező egysége, amely egy vagy több helyiségből áll, és egy vagy több vendég egyidejű elszállásolására alkalmas, Kemping, üdülőháztelep és nyaralóhajó szálláshelytípus esetén a szoba megfelelője a lakóegység vagy a területegység.
* ***szálláshelykezelő szoftver:*** a szálláshely-szolgáltató által kötelezően használt olyan informatikai program, amely a Nemzeti Turisztikai Adatszolgáltató Központ számára adatok továbbítására alkalmas.

**Szálloda:** az a kizárólag szálláshely-szolgáltatás folytatása céljából létesített szálláshelytípus, amelyben a szálláshely és reggeli szolgáltatása mellett egyéb szolgáltatásokat is nyújtanak a szálláshely-szolgáltatás keretében, és ahol a hasznosított szobák száma legalább tizenegy.

**Panzió:** az a kizárólag szálláshely-szolgáltatás folytatása céljából létesített szálláshelytípus, amelyben a szálláshely szolgáltatás mellett a reggeli szolgáltatása kötelező, és ahol a hasznosított szobák száma legalább hat, de legfeljebb huszonöt, az ágyak száma legalább tizenegy.

**Kemping:** az a kizárólag szálláshely-szolgáltatás folytatása céljából létesített, külön zárt területen működő szálláshelytípus, amelyben szállás céljából a vendégek és járműveik számára elkülönült területet (a továbbiakban területegység), illetve üdülőházat (a továbbiakban együtt: lakóegység) és egyéb kiszolgáló létesítményeket és szolgáltatásokat (különösen tisztálkodási, mosási, főzési, egészségügyi célokat szolgáló vizesblokk, energiaellátás, digitális információ (WIFI), portaszolgálat) biztosítanak, és amely legalább kilenc lakóegységgel rendelkezik.

**Nyaralóhajó-szálláshely***:* az a víziközlekedésről szóló [2000. évi XLII. törvény 87. § 29a. pontja](https://www.optijus.hu/optijus/lawtext/A0000042.TV%23sidlawrefP(87)1(29a)) szerinti nyaralóhajó, amelye[t a víziközlekedés rendjéről szóló rendelet](https://www.optijus.hu/optijus/lawtext/A1100057.NFM/tvalid/2020.8.8./tsid/) szerint nyaralóhajózásra kijelölt vízterületen nem kizárólag szálláshely-szolgáltatás folytatása céljából üzemeltetnek, de szálláshely-szolgáltatási céllal hasznosítanak, és ahol az e célra hasznosított nyaralóhajó belsejében kialakított, ággyal rendelkező lakóegységek száma legalább kettő, az ágyak száma minimum négy, befogadóképessége a nyaralóhajó személyzetével együtt legfeljebb 12 fő.

**Üdülőháztelep:** az a kizárólag szálláshely-szolgáltatás folytatása céljából, közművesített területen létesített szálláshelytípus, amelyben a vendégek részére a szállást különálló épületben vagy önálló bejárattal rendelkező épületrészben (üdülőegységben) nyújtják, amennyiben az e célra hasznosított szálláshelyek száma eléri a hármat, függetlenül a szobák vagy ágyak számától.

**Közösségi szálláshely:** az a kizárólag szálláshely-szolgáltatás folytatása céljából létesített szálláshelytípus, amelyben az egy szobában található ágyak külön-külön is hasznosításra kerülnek, s ahol az e célra hasznosított szobák száma legalább három, az ágyak száma legalább izenkettő.

**Egyéb szálláshely**: nem kizárólag szálláshely-szolgáltatás folytatása céljából létesített épületben, de szálláshely-szolgáltatási céllal és **nem magánszemély vagy nem egyéni vállalkozó által hasznosított**, önálló rendeltetési egységet képező épületrész, ahol az egy szobában található ágyak külön-külön is hasznosításra kerülhetnek, illetve a szobák száma legfeljebb huszonöt, és az ágyak száma legfeljebb száz.

**Magánszálláshely:** az a nem kizárólag szálláshely-szolgáltatás folytatása céljából, **magánszemély vagy egyéni vállalkozó által hasznosított lakás, üdülő vagy emberi tartózkodásra alkalmas gazdasági épület**, illetve azok egy lehatárolt részének és hozzátartozó területének hasznosítása, ahol a szobák száma legfeljebb nyolc darab, és az ágyak száma legfeljebb tizenhat darab.

Felhívom figyelmét*, hogy a szálláshely-szolgáltatásnak folyamatosan* ***meg kell felelnie*** a 239/2009. (X.20.) *Korm. rendelet* 4.§-ában meghatározott (fent felsorolt) követelményeknek, továbbá ***Nyaralóhajó-szálláshely*** *esetében* - *az 1****. mellékletben felsorolt bejelentési és üzemeltetési követelményeknek****.* A szálláshely-szolgáltató **a bejelentett adatokban bekövetkezett változást haladéktalanul köteles** írásban bejelenteni a jegyzőnek.   
A **szálláshely megszűnését** a szálláshely-szolgáltató köteles a jegyzőnek **a megszűnést követő 8 napon belül** bejelenteni.